Asunto sijaitsee pienen kadun päässä mukavan hiljaisessa Campanetin kylässä. Kylään pääsee helposti moottoritietä pitkin ja sieltä on kätevä liikkua eri puolille saarta. Auto on välttämätön, koska bussiyhteydet kylästä ovat aika huonot. Auton saa parkkiin asunnon lähellä olevaan rinteeseen, jossa oli aina vapaita paikkoja. Kylän keskustassa (noin 500m) on muutama kiva ja edullinen terassiravintola sekä pieni kauppa.
Asuimme sinisessä huoneessa (vuokrahuoneita on kaksi), joka oli todella tilava ja siellä oli hyvin kaappitilaa, johon pystyi purkamaan laukkuja. Sänky oli hyvä nukkua ja itse huone oli tosi siisti. Huoneessa oli yksi jalallinen tuuletin (ei ilmastointia). Jaoimme vessan ja suihkun naapurihuoneen vieraiden kanssa (emännällä on oma kylpyhuone) ja tämä toimi oikein hyvin. Saimme jääkaapista yhden hyllyn omille tavaroille. Vuokraan kuuluu, että voit keittää itse aamukahvit/teet ja ottaa tarvittaessa hedelmiä, leipää yms. pientä aamupalaksi. Wifi toimi oikein hyvin talon alakerrassa (jossa keittiö ja olohuone sijaitsee) sekä terassilla, mutta hieman heikosti itse huoneessa. Terassilta/takapihalta oli hienot näköalat ja siellä oli myös talon oma uima-allas, jota tosin emme käyttäneet.
Lynn on vuosia saarella asunut brittiläinen nainen, jonka kanssa oli oikein mukava istua terassilla ja jutella kaikenlaisista asioista. Talossa asuu myös hänen valloittava pikkukoiransa Missy, jota voi rapsutella loputtomiin. :)
Voimme ehdottomasti suositella Lynnin kotia rauhallista majoituspaikkaa etsiville pariskunnille/pareille, jotka haluavat tutkia saarta autolla käsin ja palata sitten päivän kiertelyn jälkeen idylliseen pieneen Mallorcalaiskylään nauttimaan rauhallisesta elämänmenosta.
Kiitos Lynn ja Missy!